גילי שושן

גיל-עד (גילי) שוֹשן (נולד ב-10 בינואר 1973, ז' בשבט תשל"ג בתל אביב) הוא מוזיקאי ושחקן קולנוע וטלוויזיה ישראלי, חוזר בתשובה. שושן למד משחק בסטודיו למשחק ניסן נתיב בין השנים 1992–1995 לצד מיכאל וייגל, ירון מוטולה, שירה גפן וליאת גליק. ב-1998 החל בלימודי קולנוע במדרשה לאמנות, אותם סיים ב-2000. בשנים 2003–2004 השלים שושן לימודי תסריטאות בבית הספר לתסריטאות של עידית שחורי. בין השנים 1996–1998 גילם את יששכר דרווין בסדרת הטלוויזיה "הפוך". ב-1997 גילם את מנשה בסרטו של יוסי זומר "אהבה אסורה". ב-1999 גילם את אלי כהנא בסרטו של ערן ריקליס "צומת וולקן" והשתתף בתפקידי אורח בסדרה הקומית "שתוק שואו" ובפרק הסיום של "זהו זה!". שנה לאחר מכן גילם תפקיד ראשי בדרמה טלוויזיונית של איתן ענר, "הצל של החיוך שלך", שזכתה בפרס וולג'ין בפסטיבל הקולנוע ירושלים. ב-2000 גילם את ואסילי בסרטו של יוסף פיצ'חדזה "בסמה מוצ'ו", וגילם תפקיד ראשי בשני סרטי טלוויזיה שביים שי כנות: "לילה ללא לולה" לצד איילת זורר ודרור קרן; ו"אנחנו לא כאלה", לצד לירון לבו, שזכה בפרס בפסטיבל "יורקטון" בקנדה. בנוסף, התארח בסדרת הטלוויזיה "שחר", בכיכובם של יעל בר זוהר, דן שפירא ואיתי שגב. ב-2002 התארח בסדרה הקומית "שאול" בכיכובו של דובל'ה גליקמן בערוץ 3, והשתתף בארבעה פרקים של הסדרה "שבתות וחגים" שביים רני בלייר. ב-2003 גילם חסיד ברסלב בשם רפי בסרטו זוכה 11 פרסי אופיר של שבי גביזון "האסונות של נינה". ב-2006 גילם את ישי גולד, אחיה הנרקומן של מאיה (שירי מימון) בסדרת הטלוויזיה בבימויו של עדי בנימינוב "ילדות רעות". ב-2007 שיחק בסרט הטלוויזיה "מערת הקבורה של ישו" - הפקה משותפת של שמחה יעקובוביץ', הבמאי זוכה האוסקרים ג'יימס קמרון, ערוץ דיסקברי העולמי, Channel 4 הבריטי, ערוץ 8 הישראלי וערוץ Vision הקנדי. הסרט צולם בישראל והשתתפו שלושה שחקנים ישראלים נוספים: רונית אלקבץ, ג'וליאנו מר וסאלח בכרי. ב-2012 גילם את הרב אהרון בסרטו של מני יעיש "המשגיחים". שושן שיחק גם בכמה סרטי קולנוע חרדי של ניצוצות של קדושה; "כל יהודי זהב" (סרט קאלט חרדי, לצד יהודה ברקן מיכאל וייגל ומאור הרוש), "מי בראש" ו"הפרטיזן המסתורי". בין השנים 1997–1996 שיחק בהצגה "ויאמר וילך" בבימוי רנה ירושלמי בתיאטרון הקאמרי. בין השנים 1997–2000 שיחק בהצגה "אמרו בטלוויזיה" בבימוי רוני ניניו בסינמטק תל אביב. ב-1999 שיחק בהצגה ובסרט "גנרל שוורצפוט צד נמרים ורודים במדבר סהרה" בבימוי אבי מלכה בתיאטרון צוותא. בין השנים 2006–2008 כתב ושיחק בשיתוף עם גיל קופטש במופע "המהפכה". שושן החל את הקריירה המוזיקלית כבר בנעוריו. בין השנים 1987 ל-1990 למד תיפוף אצל המורה דייוויד ריץ'. בשנים הבאות המשיך ללמוד תיפוף על תופים אתניים, והתמחה בשיטה הפרסית. בשנת 2000 הפיק, ניגן וכתב מילים בפרויקט המוזיקלי "דודא", בו השתתפו אסי לוי, ניר לוי, גלעד בן עמרם, רונן סאבו, עידן K, ועוד. ב-2003 הקים את "דרים דראם", קבוצת מתופפי-על הכוללת את אלון יופה, ליאור שולמן (ניגן עם להקת שבע ומוש בן ארי), עידן כרמלי (שוטי הנבואה), ותמיר ימיני (טיפקס); והתבססה על כלי הקשה בלבד: תופים אפריקאים, ערבים, דרום אמריקאיים ומערביים; תוף מרים, אלתורים ומקצבים מקשת רחבה של תרבויות קצב. ב-2006 הוזמן לשהות בארצות הברית לשם הקלטת חמישה-עשר שירים לפסקול לסרט "שכנוע יפה" שהתקבל לפסטיבל סאנדנס. באותה השנה גם השתתף כיוצר ומבצע במופע התיאטרוק של להקת "המהפכה", עם גיל קופטש, ניר פרידמן ואמנון פישר. במסגרת המופע טיפלו חברי ההרכב בסוגיות כמו אגו, רייטינג, מבקרים, אמונה, חלומות וסמים, באמצעות מוזיקה מקורית, קטעי סטנד-אפ, נונסנס ושירה. בין השנים 2007–2009 העלה מופע בשם "גילוי תענוג הנצח" בו הוא שר ומספר על חזרתו בתשובה, בליווי נגינה של נדב בכר. בעקבות מופע זה הוציא ב-2009 אלבום בשם "ראשון ואחרון". האלבום יצא לאור בי"ט בכסלו, "חג הגאולה" של חסידות חב"ד. בשנת 1998 החל שושן ללמד קבלה, עם התמחות בתורת הנפש. מרצה ומומחה בתורת הנפש ופסיכולוגיה יהודית. פיתח וייסד מנגנון לימוד של מיינדפולנס בגישה יהודית. מ-2010 מטפל CBT ומאמן אישי. שושן נשוי לדנה ואב לשישה ילדים, והוא מתגורר בצפת. אתר האינטרנט הרשמי של גילי שושן גילי שושן, ברשת החברתית פייסבוק גילי שושן, סרטונים בערוץ היוטיוב גילי שושן, במיזם "אישים" לתיעוד היצירה הישראלית גילי שושן, במסד הנתונים הקולנועיים IMDb (באנגלית) גילי שושן, באתר "אידיבי", מאגר הידע העברי לקולנוע ישראלי ועולמי גילי שושן, באתר ספר הקולנוע הישראלי גילי שושן הוזמן לנגן בפסקול של סרט הוליוודי(הקישור אינו פעיל), 2 במרץ 2005, אתר "אינדקס בידור ובמה" הפוך על הפוך, באתר ynet, 12 ביולי 2006 עינב שיף‏, בכורה: גילי שושן - "גם וגם", באתר וואלה, 25 באוגוסט 2009 הפוך בה והפוך בה: גילי שושן, באתר ערוץ 7, 8 בנובמבר 2009 השבת של גילי שושן, בהידברות סופשבוע - מוסף שישבת, 12 בנובמבר 2009 גילי שושן כבר לא הפוך, באתר ynet, 30 בנובמבר 2009 פגוש את האמנים - גילי שושן אלבום חדש-גם וגם גם וגם (אורכב 28.07.2014 בארכיון Wayback Machine), באתר "מ.א.מ.י", 23 בדצמבר 2009 (הקישור אינו פעיל, 2020) יקי הפשטיין, שוֹשן שחור, באתר ynet, 24 בדצמבר 2009 עפרה לקס, דמותרבות, באתר ערוץ 7, 26 בדצמבר 2009 סנונית ליס, יהודי טוב, באתר nana10‏, 3 בינואר 2010 הקליפ המתוחכם של גילי שושן, באתר ערוץ 7, 5 בינואר 2010 "כל מה שהאמנתי בו במשפט אחד" - גילי שושן על החיפוש והחזרה, בערוץ "אורות – טלוויזיה יהודית", 9 במרץ 2011 הנפש הבהמית - מיזם חדש ללימוד התניא עם גילי שושן, בערוץ "אורות – טלוויזיה יהודית", 3 באפריל 2012 חגית גינזבורג‏, גילי שושן, כוכב "המשגיחים": כמה קשה להיות כוכב קולנוע חרדי?, באתר וואלה, 6 ביולי 2012 גלית גוטמן ויואב לימור, ‏צפו: כוכבי "הפוך" מתאחדים, באתר ‏מאקו‏, 22 באוקטובר 2013 אהוד עזריאל מאיר‏, דורון שפר: "המשברים והנפילות לא פוסחים עלי גם היום", באתר וואלה, 10 באפריל 2014 דודו כהן, ריאיון עם גילי שושן בתוכנית "בכיוון אחר" באתר ערוץ הידברות ריקי רט, ‏גילי שושן חשב שהוא הולך למות מקורונה, בסוף יצא מזה סרט, בעיתון מקור ראשון, 6 בדצמבר 2020 עמי פרידמן, "הרגשתי שאני מתעד את הקופסה השחורה של החיים שלי", באתר ישראל היום, 25 בנובמבר 2021